తెలంగాణలో మహిళా తహసీల్దార్ దారుణహత్య WATCH LIVE TV
ఎగవేతదారుల నుంచి రూ.26,500 కోట్లు వసూలుచేసిన కేంద్రం
పెద్ద మొత్తంలో నగదు లావాదేవీలు నిర్వహించి, పన్నులు ఎగ్గొట్టేవారిపై కేంద్ర కొరడా ఝలిపించినట్లు కేంద్ర ఆర్థిక మంత్రి అరుణ్ జైట్లీ శుక్రవారం పార్లమెంటులో ప్రకటించారు.
TNN | Updated:
Feb 10, 2018, 09:22AM IST
పెద్ద మొత్తంలో నగదు లావాదేవీలు నిర్వహించి, పన్నులు ఎగ్గొట్టేవారిపై కేంద్ర కొరడా ఝలిపించినట్లు కేంద్ర ఆర్థిక మంత్రి అరుణ్ జైట్లీ శుక్రవారం పార్లమెంటులో ప్రకటించారు. నాన్-ఫైలర్ మోనిటరింగ్ సిస్టమ్ ద్వారా 1.7 కోట్ల పన్ను చెల్లింపుదారుల లక్ష్యాన్ని చేసుకున్నామని, డిసెంబరు నాటికి దీని వల్ల ఖజానాకు సుమారు రూ.26,500 కోట్లు అదనంగా చేరిందని జైట్లీ తెలిపారు. పార్లమెంటులో దీనిపై లిఖితపూర్వక సమాధానం ఇచ్చిన జైట్లీ, గత కొన్నేళ్లుగా వివిధ సంస్థల సహాయంతో ఆదాయపు పన్ను శాఖ ఎగవేతదారులను గుర్తించి, చర్యలు తీసుకుంటోందని తెలియజేశారు. ఈ క్రమంలో బ్యాంకులు, ఆర్థిక సంస్థలు, ఇతర వాణిజ్య లావాదేవీల వివరాలతో ఎగవేతదారులను గుర్తించినట్లు కేంద్ర మంత్రి స్పష్టం చేశారు.
స్థిరాస్తి కొనుగోళ్లు, షేర్లు, బీమా, విదేశీ పర్యటనలకు సంబంధించి రూ.2 లక్షలు, అంతకు మించిన నగదు లావాదేవీలకు పాన్&zwnj;ను తప్పనిసరి చేశామని అన్నారు. దీంతో పెద్ద మొత్తంలో లావాదేవీలు జరిపేవారి వివరాలు ఐటీ శాఖకు చేరుతాయని జైట్లీ పేర్కొన్నారు. దీని వల్ల గతేడాది 35 లక్షల మంది పన్ను ఎగవేతదారులను గుర్తించామన్నారు. అయితే కిందటి ఏడాదితో పోలిస్తే వీరి సంఖ్య 67 లక్షలకు తగ్గినా, పెద్ద మొత్తంలో నగదు లావాదేవీలను నిర్వహించినట్లు బయటపడిందని తెలిపారు. దీని వల్ల ఈ ఆర్థిక సంవత్సరంలో పెట్టుకున్న లక్ష్యాన్ని చేరుకున్నామని, 1.25 కోట్ల మంది కొత్తగా తమ ఆదాయ వివరాలను తెలిపారని జైట్లీ ప్రకటించారు. గత రెండేళ్లలో ఆదాయపు పన్ను వసూళ్లలో భారీ పెరుగుదల నమోదైనట్లు తెలిపారు.. పన్ను రిటర్నులు దాఖలు చేసేవారి సంఖ్య 40శాతానికి పెరిగిందన్నారు.